Cindy Crawford
Cynthia Ann Crawford (sündinud 20. veebruaril 1966 DeKalbi maakonnas Illinoisis) on Ameerika Ühendriikide modell, näitleja ja ettevõtja. 1980. ja 1990. aastatel oli Crawford populaarseimate supermodellide hulgas ja teda võis näha nii ajakirjade kaantel kui moekampaaniates. Ta mängis üht peaosa Andrew Sipesi filmis "Võluv märklaud" ("Fair Game"). Ta on täitnud pisirolle teleseriaalides, näiteks "Kolmas kivi päikesest", "Muppetid", "Jimi maailm", "Cougar Town".